CELEX: 62018TN0712
Language: mt
Date: 2018-12-03 00:00:00
Title: Kawża T-712/18: Rikors ippreżentat fit-3 ta’ Diċembru 2018 – Umweltinstitut München vs Il-Kummissjoni

4.2.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 44/77
            
         
      Rikors ippreżentat fit-3 ta’ Diċembru 2018 – Umweltinstitut München vs Il-Kummissjoni
      (Kawża T-712/18)
      (2019/C 44/103)
      Lingwa tal-kawża: il-Ġermaniż
      
         Partijiet
      
      
         Rikorrenti: Umweltinstitut München – Verein zur Erforschung und Verminderung der Umweltbelastung eV (München, il-Ġermanja) (rappreżentant: M. John, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni ta’ rifjut tal-konvenuta tat-2 ta’ Ottubru 2018 [C(2018) 6539 finali].
               
            
         Motivi u argumenti prinċipali
      
      Dan ir-rikors huwa intiż għall-annullament tad-deċiżjoni ta’ rifjut tat-2 ta’ Ottubru 2018, li permezz tagħha l-Kummissjoni rrifjutat b’mod definittiv lir-rikorrenti l-aċċess għad-dokumenti marbuta mal-ewwel laqgħa tal-Kumitat Konġunt CETA, li seħħet fis-26 u fis-27 ta’ Marzu 2018.
      Insostenn tar-rikors, ir-rikorrenti tinvoka l-motiv li ġej:
      Ksur tad-dispożizzjonijiet meħuda flimkien tal-Artikolu 15(3) TFUE u tal-Artikolu 2 tar-Regolament (KE) Nru 1049/2001 tal-Parlament Ewropew u tal-Kunsill (1), li jirriżulta mill-fatt li l-konvenuta ma kellhiex dritt, taħt l-Artikolu 4 tar-Regolament Nru 1049/2001, tirrifjuta (parzjalment) l-aċċess għad-dokumenti mitluba.
      
         (1)  Regolament (KE) Nru 1049/2001 tal-Parlament Ewropew u tal-Kunsill tat-30 ta’ Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol. 3, p. 331).